**Oliver Holton Lauridsen** (s. 24. maaliskuuta 1989 Gentofte, Tanska) on tanskalainen jääkiekkopuolustaja, joka pelaa SM-liigajoukkue Turun Palloseurassa. Isokokoinen Lauridsen on 197 senttimetrin pituinen ja 93 kilogramman painoinen. Hän on pelannut urallaan myös 16 NHL-ottelua Philadelphia Flyersissa.

Ura
---

### Seuraura

Lauridsen debytoi kotikaupunkinsa joukkueessa, Gentofte Starsissa jo 15-vuotiaana Tanskan I-divisioonassa kaudella 2004–2005. Kaudeksi 2005–2006 hän siirtyi Ruotsiin ja Rögle BK:n J20-joukkueeseen. Kaksi seuraavaa kautta Lauridsen pelasi samaa sarjaa Linköping HC:ssä. Hän sijoittui kaudella 2007–2008 159 minuutillaan koko J20 SuperElitin jäähypörssissä toiseksi edellään vain MB Hockeyn Tommy Lindholm. Lauridsen pelasi samalla kaudella myös yhden ottelun lainalla Ruotsin kolmanneksi korkeimmalla sarjatasolla maan I-divisioonan Tranås AIF:ssä.

Vuosina 2008–2011 Lauridsen kävi St. Cloud State Universitya. Philadelphia Flyers varasi hänet seitsemännellä kierroksella 196. pelaajana NHL:n varaustilaisuudessa 2009. Lauridsen valittiin sekä *Sophomore-vuotensa* 2009–2010 että *Junior-vuotensa* 2010–2011 päätteeksi WCHA:n akateemiseen tähdistökentälliseen.

Maaliskuussa 2011 Lauridsen teki kaksivuotisen NHL-tulokassopimuksen Philadelphia Flyersin kanssa. Hän liittyi samalla AHL-joukkue Adirondack Phantomsin vahvuuteen, jossa Lauridsen pelasi loppukaudella 2010–2011 kaksi runkosarjaottelua ilman tehopisteitä. Kauden 2011–2012 hän pelasi kokonaan Phantomsissa, jossa Lauridsenin varsinainen tulokaskausi toi 65 runkosarjaottelussa tehot 3+4=7. Kaudella 2012–2013 hän debytoi NHL:ssä, jossa Lauridsen sai tililleen 15 runkosarjaottelua tehden niissä tehot 2+1=3. Hän teki NHL-debyyttinsä 30. maaliskuuta 2013 Boston Bruinsia vastaan, jolloin Lauridsen kutsuttiin paikkaamaan Braydon Coburnin loukkaantumista. Hän sai ottelussa jääaikaa 17.12 minuuttia sekä myös yhden kahden minuutin jäähyn kiinnipitämisestä. Lauridsenin NHL-uran avausmaali syntyi 23. huhtikuuta 2013 Boston Bruinsin Anton Hudobinin taakse. Hän kosketti Flyersin pelaajista edellisen kerran kiekkoon, kun Bruinsin puolustaja Zdeno Chára löi kiekon vahingossa omaan maaliin. Osuma merkittiin näin ollen Lauridsenin nimiin ja se jäi Flyersin 5–2-voittoon päättyneen ottelun ratkaisumaaliksi. Hän keräsi ottelusta teholukeman +3. 25. huhtikuuta 2013 Lauridsen sai tililleen ensimmäisen itse tekemänsä NHL-maalin lauottuaan kiekon New York Islandersin Kevin Poulinin taakse. Myös hänen NHL-uransa toinen osuma jäi voittomaaliksi, sillä se ratkaisi Flyersille 2–1-voiton. Lauridsen valittiin ottelun ykköstähdeksi. Heinäkuussa 2013 hän teki seuran kanssa kaksivuotisen, kaksisuuntaisen ja 1,2 miljoonan dollarin arvoisen jatkosopimuksen.

Kauden 2013–2014 Lauridsen pelasi taas kokonaan Adirondack Phantomsissa. Kauden 2014–2015 hän vietti pääosin Flyersin uudessa farmijoukkue Lehigh Valley Phantomsissa ja Lauridsen pelasi kauden aikana myös yhden NHL-ottelun. Kaudeksi 2015–2016 hän palasi Ruotsiin ja siirtyi vuoden mittaisella sopimuksella SHL-joukkue Frölunda HC:n riveihin. Lauridsen voitti kauden päätteeksi Ruotsin-mestaruuden. Hän voitti kauden aikana myös Mestarien liigan mestaruuden. Lauridsen palkittiin myös Tanskan vuoden puolustajana.

Lauridsen siirtyi kaudeksi 2016–2017 kaksivuotisella sopimuksella KHL-seura Jokereihin. Marraskuussa 2017 hän teki seuran kanssa kaksivuotisen jatkosopimuksen kevääseen 2020 saakka. Kaudella 2018–2019 Lauridsen voitti Jokereiden sisäisen tehotilaston lukemalla +23. Kaudella 2019–2020, marraskuussa 2019 hän loukkaantui harjoituksissa. Lauridsenin vamma vaati leikkaushoitoa ja hänen toipumisajakseen ennustettiin peräti noin puoli vuotta, joten Jokerit tiedotti Lauridsenin kauden päättyneen tähän. Hänen toipuminen eteni kuitenkin odotettua nopeammin ja Lauridsen palasi kaukaloihin jo helmikuussa 2020.

Kaudeksi 2020–2021 Lauridsen palasi SHL:ään ja hän siirtyi kolmivuotisella sopimuksella Malmö Redhawksiin. Joukkueessa pelasi myös hänen pikkuveljensä Markus. Lauridsen nimettiin Redhawksin kapteeniksi. Kaudella 2022–2023 hän toimi joukkueen varakapteenina. Lauridsen voitti myös Redhawksin sisäisen tehotilaston lukemalla +12.

Kaudeksi 2023–2024 Lauridsen siirtyi siirtyi vuoden mittaisella sopimuksella SM-liigajoukkue Turun Palloseuraan.

### Maajoukkueura

Lauridsen edusti Tanskaa Pekingin olympiakisoissa 2022 sekä MM-kilpailuissa vuosina 2013, 2014, 2015, 2016, 2017, 2018, 2019, 2021, 2022 ja 2023. Hän teki maajoukkuedebyyttinsä vuoden 2013 turnauksen avausottelussa 4. toukokuuta 2013 Kanadaa vastaan. Valmentajat valitsivat Lauridsenin joukkueensa turnauksen yhdeksi kolmesta parhaasta pelaajasta. Hän pelasi myös Pyeongchangin olympiakisojen 2018 ja Pekingin olympiakisojen 2022 karsinnoissa. Yhteensä Lauridsen on pelannut 128 A-maaottelua tehden 12 syöttöpistettä.

Lauridsen pelasi myös alle 20-vuotiaiden MM-kilpailuissa vuosina 2007, 2008 ja 2009. Vuoden 2007 turnaus päättyi I-divisioonan A-lohkon kultaan ja nosti Tanskan seuraavaksi vuodeksi pääsarjaan. Joukkue putosi taas vuoden päästä I-divisioonaan, jonka B-lohkon hopeaa Lauridsen voitti vuonna 2009.

Lauridsen pelasi myös 18-vuotiaiden I-divisioonan MM-kilpailuissa vuosina 2006 ja 2007. Ensimmäinen turnaus päättyi B-lohkon hopeaan ja jälkimmäinen B-lohkon kultaan sekä sarjanousuun seuraavaksi vuodeksi pääsarjaan.

Perhe
-----

Lauridsenin pikkuveli Markus on Tanskan maajoukkuepuolustaja, joka pelaa SHL-joukkue Malmö Redhawksissa. Veljekset ovat pelanneet siellä myös joukkuetovereina kolmen kauden ajan.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2004–2005 | Gentofte Stars | Tanska I | 8 | 0 | 1 | 1 | 0 | – | – | – | – | – |
| 2005–2006 | Rögle BK | SuperElit | 28 | 1 | 1 | 2 | 32 | – | – | – | – | – |  |  |  |  |  |  | U18 D1 | 5 | 0 | 0 | 0 | 4 |
| 2006–2007 | Linköping HC | SuperElit | 34 | 0 | 2 | 2 | 95 | 5 | 0 | 0 | 0 | 8 |  |  |  |  |  |  | U18 D1 | 5 | 1 | 2 | 3 | 16 |
|  |  |  |  |  |  |  |  |  |  |  |  |  |  |  |  |  |  |  | JMM D1 | 5 | 0 | 1 | 1 | 6 |
| 2007–2008 | Linköping HC | SuperElit | 35 | 5 | 6 | 11 | 159 | 1 | 0 | 1 | 1 | 0 |  |  |  |  |  |  | JMM | 6 | 0 | 2 | 2 | 14 |
|  | Tranås AIF | Division 1 | 1 | 0 | 0 | 0 | 0 | – | – | – | – | – |
| 2008–2009 | St. Cloud State Univ. | WCHA | 28 | 0 | 1 | 1 | 58 | – | – | – | – | – |  |  |  |  |  |  | JMM D1 | 5 | 0 | 0 | 0 | 6 |
| 2009–2010 | St. Cloud State Univ. | WCHA | 43 | 6 | 6 | 12 | 54 | – | – | – | – | – |
| 2010–2011 | St. Cloud State Univ. | WCHA | 37 | 1 | 8 | 9 | 51 | – | – | – | – | – |
|  | Adirondack Phantoms | AHL | 2 | 0 | 0 | 0 | 30 | – | – | – | – | – |
| 2011–2012 | Adirondack Phantoms | AHL | 65 | 3 | 4 | 7 | 85 | – | – | – | – | – |
| 2012–2013 | Philadelphia Flyers | NHL | 15 | 2 | 1 | 3 | 34 | – | – | – | – | – |  |  |  |  |  |  | MM | 7 | 0 | 0 | 0 | 6 |
|  | Adirondack Phantoms | AHL | 59 | 1 | 5 | 6 | 77 | – | – | – | – | – |
| 2013–2014 | Adirondack Phantoms | AHL | 63 | 1 | 10 | 11 | 167 | – | – | – | – | – |  |  |  |  |  |  | MM | 7 | 0 | 0 | 0 | 14 |
| 2014–2015 | Philadelphia Flyers | NHL | 1 | 0 | 0 | 0 | 10 | – | – | – | – | – |  |  |  |  |  |  | MM | 7 | 0 | 1 | 1 | 4 |
|  | Lehigh Valley Phantoms | AHL | 73 | 3 | 8 | 11 | 140 | – | – | – | – | – |
| 2015–2016 | Frölunda HC | SHL | 42 | 1 | 3 | 4 | 67 | 16 | 1 | 3 | 4 | 10 | Le Mat-pokalen |  |  |  |  |  | MM | 8 | 0 | 0 | 0 | 6 |
| 2016–2017 | Jokerit | KHL | 48 | 3 | 6 | 9 | 33 | 4 | 0 | 0 | 0 | 11 |  |  |  |  |  |  | OQ | 3 | 0 | 0 | 0 | 2 |
|  |  |  |  |  |  |  |  |  |  |  |  |  |  |  |  |  |  |  | MM | 7 | 0 | 2 | 2 | 10 |
| 2017–2018 | Jokerit | KHL | 54 | 1 | 3 | 4 | 38 | 11 | 0 | 1 | 1 | 14 |  |  |  |  |  |  | MM | 7 | 0 | 2 | 2 | 0 |
| 2018–2019 | Jokerit | KHL | 55 | 2 | 11 | 13 | 93 | 6 | 0 | 0 | 0 | 6 |  |  |  |  |  |  | MM | 7 | 0 | 1 | 1 | 6 |
| 2019–2020 | Jokerit | KHL | 24 | 1 | 0 | 1 | 17 | 4 | 1 | 0 | 1 | 0 |
| 2020–2021 | Malmö Redhawks **(C)** | SHL | 48 | 3 | 4 | 7 | 38 | 2 | 0 | 0 | 0 | 6 |  |  |  |  |  |  | MM | 7 | 0 | 0 | 0 | 2 |
| 2021–2022 | Malmö Redhawks | SHL | 42 | 3 | 0 | 3 | 41 | – | – | – | – | – |  |  |  |  |  |  | OQ | 3 | 0 | 2 | 2 | 2 |
|  |  |  |  |  |  |  |  |  |  |  |  |  |  |  |  |  |  |  | OK | 5 | 0 | 1 | 1 | 2 |
|  |  |  |  |  |  |  |  |  |  |  |  |  |  |  |  |  |  |  | MM | 2 | 0 | 1 | 1 | 0 |
| 2022–2023 | Malmö Redhawks **(A)** | SHL | 49 | 4 | 8 | 12 | 43 | – | – | – | – | – |  |  |  |  |  |  | MM | 5 | 0 | 0 | 0 | 2 |
| 2 kautta | yhteensä | NHL | 16 | 2 | 1 | 3 | 44 | – | – | – | – | – |
| 5 kautta | yhteensä | AHL | 262 | 8 | 27 | 35 | 499 | – | – | – | – | – |
| 4 kautta | yhteensä | KHL | 181 | 7 | 20 | 27 | 181 | 25 | 1 | 1 | 2 | 31 |
| 4 kautta | yhteensä | SHL | 181 | 11 | 15 | 26 | 189 | 18 | 1 | 3 | 4 | 16 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Oliver Lauridsen**.
* Oliver Lauridsen The Internet Hockey Databasessa (englanniksi)
* Oliver Lauridsen Eurohockey-sivustolla (englanniksi)
* Oliver Lauridsen *Elite Prospects*. Everysport Media Group AB.  (englanniksi)

### Viitteet

1. ↑  Flyers A-Z: Lauridsen, Oliver *nhl.com/flyers*. Philadelphia Flyers. Viitattu 30.7.2023. (englanniksi)
2. 1 2 3 4 5 6 7 8  Oliver Lauridsen *Elite Prospects*. Everysport Media Group AB.  (englanniksi)
3. ↑  Elite Prospects - SuperElit Stats 2007-2008 *eliteprospects.com*. Everysport Media Group AB. Viitattu 4.9.2019. (englanniksi)
4. ↑  Flyers Sign Lauridsen *nhl.com/flyers*.  15.3.2011. Philadelphia Flyers. Viitattu 29.7.2013. (englanniksi)
5. ↑  Oliver Lauridsen 2012-13 Game Log *Hockey-Reference.com*. Sports Reference LLC. Viitattu 2.3.2017. (englanniksi)
6. ↑  Boston Bruins - Philadelphia Flyers - March 30th, 2013 *NHL.com*.  30.3.2013. National Hockey League.  (englanniksi)
7. ↑  Flyers taisteli voiton Bruinsista - Crosby ja Ruutu joutuivat jättämään pelin kesken *Jatkoaika.com*.  31.3.2013. Jatkoaika r.y. Viitattu 29.7.2013.
8. ↑  Boston Bruins - Philadelphia Flyers - April 23rd, 2013 *NHL.com*.  23.4.2013. National Hockey League. Viitattu 29.7.2013. (englanniksi)
9. ↑  New York Islanders - Philadelphia Flyers - April 25th, 2013 *NHL.com*.  25.4.2013. National Hockey League. Viitattu 29.7.2013. (englanniksi)
10. ↑  Flyers, Lauridsen agree to terms *nhl.com/flyers*.  10.7.2013. Philadelphia Flyers. Viitattu 29.7.2013. (englanniksi)
11. ↑  Pettersson Kymmer, Peter: Tungt nyförvärv *frolundahockey.com*.  13.7.2015. Frölunda Hockey Club. Viitattu 25.7.2015. (ruotsiksi)
12. ↑  Jokereille kaksi vahvistusta Ruotsista - Salminen ja Lauridsen siirtyvät Helsinkiin *Jatkoaika.com*.  29.4.2016. Jatkoaika r.y. Viitattu 2.5.2016.
13. ↑  Pakkijärkäle Lauridsenin Jokeri-uralle jatkoa *Jatkoaika.com*.  23.11.2017. Jatkoaika r.y. Viitattu 23.11.2017.
14. ↑  Elite Prospects - Jokerit *eliteprospects.com*. Everysport Media Group AB. Viitattu 30.7.2023. (englanniksi)
15. ↑  Jokereiden tanskalaispakki sivussa loppukauden *yle.fi*.  30.11.2019. Yleisradio Oy. Viitattu 20.5.2020.
16. ↑  Uusitupa, Ismo: Jokerit yllättää: vakavasti loukkaantunut Oliver Lauridsen palaa kokoonpanoon, ei pitänyt pelata enää koko kauden aikana *HS.fi*.  17.2.2020. Sanoma Media Finland Oy. Viitattu 30.7.2023.
17. ↑  Jokereissa neljä kautta pelannut puolustaja lähti Ruotsiin – teki pitkän sopimuksen *is.fi*.  29.4.2020. Sanoma Media Finland Oy. Viitattu 20.5.2020.
18. ↑  Elite Prospects - Malmö Redhawks *eliteprospects.com*. Everysport Media Group AB. Viitattu 30.7.2023. (englanniksi)
19. ↑  Nurminen, Veikko: TPS hankki todellisen isännän puolustukseensa – Oliver Lauridsen vahvistaa Palloseuraa *Jatkoaika.com*.  6.4.2023. Jatkoaika r.y. Viitattu 25.4.2023.
20. ↑  GAME SUMMARY (pdf) *stats.iihf.com*.  4.5.2013. IIHF. Viitattu 13.3.2019. (englanniksi)
21. ↑  Markus Lauridsen *Elite Prospects*. Everysport Media Group AB.  (englanniksi)

TPS – SM-liiga
4 M. Jokinen |
6 Rafkin (**A**) |
7 Lauridsen |
17 Talvitie |
20 Marjala |
21 Fröberg |
26 Korpikoski (**A**) |
27 Dudas |
29 Hakala |
32 Vali |
33 DeNaples |
35 Anttila |
39 Lindberg |
40 Lehtonen |
41 Intonen |
42 Suomi |
44 Arell (**A**) |
51 Nurmi |
52 Palmu |
55 Johansson |
57 Munkki |
58 Väisänen |
59 Hemming |
61 Jasu (**C**) |
62 Jürgens |
67 Sevänen |
76 Lindsten |
77 Haapanen |
81 Koskinen |
91 J. Jokinen  

Valmentajat Miettinen – Kalto – Salo – Moisanen – Mierlahti – Rosendahl – Granholm